দৰং আৰক্ষীয়ে শনিবাৰে নিশা এক অভিযান চলাই চাৰিজনকৈ দুৰ্ধৰ্ষ চোৰাংচিকাৰী আটক কৰে। আটকাধীন চোৰাংচিকাৰী কেইজনক নুৰ হুছেইন(৫০), আবুল হুছেইন(৪৫), ডেনিয়েল ইয়েপথমি(২৮) আৰু এলব' কিপা(২৩) বুলি চিনাক্ত কৰা হৈছে।
উল্লেখযোগ্য যে আৰক্ষীয়ে শনিবাৰে নিশা অভিযান চলাই যদিও এই কথা আজিহে পোহৰলৈ আহে। আটকাধীন চোৰাংচিকাৰী কেইটাৰ পৰা আৰক্ষীয়ে এটা ৩০৩ ৰাইফলৰ লগতে পুতি থোৱা অৱস্থাৰ পৰা এটা বিকল মেগজিন উদ্ধাৰ কৰে।
তাৰোপৰি এটা ৯ এম এম কাৰ্বাইন আৰু ৪ জাঁই সজীৱ গুলীও উদ্ধাৰ কৰে। জানিব পৰা মতে চোৰাংচিকাৰী কেইটাই ওৰাং ৰাষ্ট্ৰীয় উদ্যানত গঁড় হত্যাৰ বাবে বাহৰ পাতিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
